pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นโยบายรองรับสังคมสูงวัย พัฒนาคุณภาพชีวิตผู้สูงอายุอย่างยั่งยืน
วันศุกร์ที่ 25 ตุลาคม 2562
นโยบายรองรับสังคมสูงวัย พัฒนาคุณภาพชีวิตผู้สูงอายุอย่างยั่งยืน
วันศุกร์ที่ 25 ตุลาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมความพร้อมรองรับสังคมผู้สูงอายุ โดยเดินหน้าขับเคลื่อนนโยบาย 4 มิติ ประกอบด้วย 1. ส่งเสริมการปลูกไม้ยืนต้นเพื่อการออม ใช้เป็นหลักทรัพย์ในการทําธุรกรรม เช่น การกู้ยืมต่าง ๆ 2. รวมกลุ่มทํากิจกรรมภายใต้การบริหารงานของผู้สูงอายุเอง ให้เกิดสุขภาวะที่ดี 3. ปรับสภาพแวดล้อมรองรับสังคมสูงวัย ด้วย 1 ตําบล 1 ศูนย์อยู่ดี ให้ครอบคลุมทั่วประเทศ 4. สร้างชุมชนรอบรู้สุขภาพและพัฒนาระบบการดูแลผู้สูงอายุระยะยาว ให้คนในชุมชนเข้ามาร่วมดูแล สร้างสหกรณ์ออมทรัพย์ ธนาคารเวลา สร้างความรอบรู้ด้านสุขภาพผ่านสมัชชาสุขภาพพื้นที่ เพื่อให้ผู้สูงอายุมีคุณภาพชีวิตที่ดีอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-‘ที่ปรึกษา รมว.แรงงาน’ขึ้นเหนือให้กำลังใจ อสร.ผู้เสียสละเป็นสื่อกลางนำภารกิจแรงงานสู่พื้นที่
วันอังคารที่ 3 ธันวาคม 2562
‘ที่ปรึกษา รมว.แรงงาน’ขึ้นเหนือให้กําลังใจ อสร.ผู้เสียสละเป็นสื่อกลางนําภารกิจแรงงานสู่พื้นที่
ที่ปรึกษารัฐมนตรีว่าการกระทรวงแรงงาน พบปะอาสาสมัครแรงงาน จ.เชียงราย ยกย่องอาสาสมัครเป็นผู้เสียสละ มีจิตอาสา ฟันเฟืองขับเคลื่อนภารกิจกระทรวงแรงงานไปสู่ประชาชนในพื้นที่
เมื่อวันที่ 3 ธันวาคม 2562 รองศาสตราจารย์ ดร.จักษ์ พันธ์ชูเพชร ที่ปรึกษารัฐมนตรีว่าการกระทรวงแรงงาน เป็นประธานโครงการอบรมอาสาสมัครแรงงานต้านภัยยาเสพติดและการปฏิบัติงานด้านอาสาสมัครแรงงาน ประจําปีงบประมาณ 2563 ณ โรงแรมโพธิ์วดล รีสอร์ท แอนด์สปา เชียงราย ตําบลริมกก อําเภอเมืองเชียงราย จังหวัดเชียงราย โดยมี รองผู้ว่าราชการจังหวัด นายเฉลิมพล เนียมสกุล แรงงานจังหวัดเชียงราย กล่าวรายงาน พร้อมด้วยหัวหน้าส่วนราชการสังกัดกระทรวงแรงงาน และอาสาสมัครแรงงานจังหวัดเชียงรายจํานวน 124 คน ให้การต้อนรับ โดย รศ.ดร.จักษ์ฯ กล่าวว่า อาสาสมัคร เป็นผู้ที่มีบทบาทสําคัญต่อการปฏิบัติงานระดับพื้นที่ในทุกด้านไม่ว่าจะเป็นด้านการสาธารณสุข การพัฒนาชุมชน การป้องกันและบรรเทาสาธารณภัย การพิทักษ์สิ่งแวดล้อม ความมั่นคง ความยุติธรรม หรือด้านแรงงาน ซึ่งแต่ละหน่วยงานจะแต่งตั้งอาสาสมัครช่วยปฏิบัติงานทั้งสิ้น ถือได้ว่า อาสาสมัคร เป็นบุคคลที่มีความเสียสละอย่างยิ่งใหญ่ เพราะการทํางานอาสาสมัคร ผู้ที่ทําหน้าที่ ต้องสละเวลาที่ควรจะใช้ประกอบอาชีพหรือประกอบภารกิจต่าง ๆ ในด้านส่วนตัว และครอบครัว ทั้งยังเป็นผู้ที่มีบทบาทสําคัญต่อการพัฒนาประเทศและเป็นกําลังสําคัญที่จะร่วมปฏิบัติงานกับองค์กรทั้งภาครัฐและภาคเอกชน ในการช่วยเหลือประชาชนที่ได้รับความเดือดร้อน
รศ.ดร.จักษ์ฯ ยังได้กล่าวชื่นชมอาสาสมัครแรงงานทุกท่าน เพราะการเป็นอาสาสมัครแรงงานจะต้องเป็นผู้ที่มีจิตอาสา จิตสาธารณะ และเสียสละ ที่มาร่วมทํางานให้กับกระทรวงแรงงาน โดยทําหน้าที่เป็นสื่อกลางในการประสานความร่วมมือ ให้การช่วยเหลือ ติดต่อประสานงานกับส่วนราชการในสังกัดกระทรวงแรงงานกับประชาชนที่ประสบปัญหาด้านแรงงานในชุมชนและสังคมที่ท่านเกี่ยวข้อง สอดส่อง และเฝ้าระวังการใช้แรงงานที่ไม่เป็นธรรม ปัญหาการใช้แรงงานต่างด้าวในพื้นที่ รณรงค์สร้างจิตสํานึก และสร้างเสริมภูมิคุ้มกันในการป้องกันยาเสพติดให้แก่ลูกจ้าง/นายจ้างในสถานประกอบการ ที่มีลูกจ้างต่ํากว่า 10 คนลงมา ให้ตระหนักถึงปัญหายาเสพติด อีกทั้งยังแจ้งเบาะแสสถานการณ์/เหตุการณ์ให้หน่วยงานสังกัดกระทรวงแรงงานทราบอย่างเร่งด่วน เพื่อให้ปัญหาต่างๆ ได้รับการแก้ไขโดยเร็ว
“ขอเป็นกําลังใจให้ทุกท่านตั้งใจ ศึกษาหาความรู้ แลกเปลี่ยนประสบการณ์จากวิทยากร รวมทั้งให้ความร่วมมือในกิจกรรมต่าง ๆ ของการอบรมเพื่อพัฒนาตนเองทั้งในภารกิจด้านแรงงาน และการป้องกันปัญหายาเสพติดในสถานประกอบการ เมื่อเสร็จสิ้นการอบรมฯ แล้ว ขอให้ทุกท่านนําความรู้ที่ได้รับไปปฏิบัติงานในหน้าที่ ให้เกิดประโยชน์แก่ประชาชน หมู่บ้าน ชุมชน และครอบครัวอย่างมีประสิทธิภาพและเกิดประสิทธิผลต่อไป” รศ.ดร.จักษ์ฯ กล่าวในท้ายสุด
+++++++++++++++++++++++++++
รัฐบาลไทย-ข่าวทำเนียบรัฐบาล-ก.อุตฯ ประชุมบูรณาการการดำเนินโครงการ Eastern Fruit Corridoor (EFC) ร่วมกับ ก.พาณิชย์
วันพฤหัสบดีที่ 8 มีนาคม 2561
ก.อุตฯ ประชุมบูรณาการการดําเนินโครงการ Eastern Fruit Corridoor (EFC) ร่วมกับ ก.พาณิชย์
ก.อุตฯ ประชุมบูรณาการการดําเนินโครงการ Eastern Fruit Corridoor (EFC) ร่วมกับ ก.พาณิชย์  ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
วันนี้ (8 มีนาคม 2561) นายสุรพล ชามาตย์ หัวหน้าผู้ตรวจราชการกระทรวงอุตสาหกรรม นายเดชา จาตุธนานันท์ ผู้อํานวยการกองยุทธศาสตร์และแผนงาน นายวัชรุน จุ้ยจําลอง ผู้อํานวยการศูนย์ส่งเสริมอุตสาหกรรมภาคที่ 9 กรมส่งเสริมอุตสาหกรรม นางสาวฉันทนา อัศวรัตน์ ผู้เชี่ยวชาญด้านนโยบายและยุทธศาสตร์ คุณยุวภา ใจบุญ ผู้แทน EEC ผู้แทนกรมการค้าภายใน ผู้แทนการนิคมอุตสาหกรรมแห่งประเทศไทย ประชุมบูรณาการการดําเนินโครงการ Eastern Fruit Corridoor (EFC) ร่วมกับกระทรวงพาณิชย์ ซึ่งมีประเด็นหารือดังนี้ 1) ข้อเสนอของโครงการ (Project Proposal) 2) งบประมาณในการศึกษาความเป็นไปได้ 3) หน่วยงานรับผิดชอบควรเป็นใครกระทรวงอุตสาหกรรม หรือ กระทรวงพาณิชย์ หรือ อื่นๆ 4) คณะกรรมการขับเคลื่อนโครงการ EFC 5) แนวทางการดําเนินงานในขั้นตอนต่อไป คือ ประชุมคณะกรรมการขับเคลื่อนโครงการ จัดทําข้อเสนอโครงการ และงบประมาณ ขอความเห็นชอบจากคณะกรรมการ EEC ดําเนินการตามแผนการดําเนินงานที่ตั้งไว้ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สธ.จับมือทุกภาคส่วน ตั้งคณะทำงาน 3 ชุด วางแนวทางการจัดซื้อยารวมป้องกันการขาดยา
วันอังคารที่ 12 กันยายน 2560
สธ.จับมือทุกภาคส่วน ตั้งคณะทํางาน 3 ชุด วางแนวทางการจัดซื้อยารวมป้องกันการขาดยา
กระทรวงสาธารณสุข จับมือทุกภาคส่วน ตั้งคณะทํางาน 3 ชุด ทําหน้าที่วางแนวทางการจัดซื้อยารวมภายใต้ระบบหลักประกันสุขภาพแห่งชาติให้ดีขึ้น
กระทรวงสาธารณสุข จับมือทุกภาคส่วน ตั้งคณะทํางาน 3 ชุด ทําหน้าที่วางแนวทางการจัดซื้อยารวมภายใต้ระบบหลักประกันสุขภาพแห่งชาติให้ดีขึ้น มีกลไกสํารองป้องกันปัญหายาขาด และส่วนลดจากการซื้อยา 5 เปอร์เซ็นต์ไม่ขอรับ โดยให้นําไปซื้อยาให้มียาในระบบมากขึ้น
นายแพทย์สมศักดิ์ อรรฆศิลป์ รองปลัดกระทรวงสาธารณสุข ให้สัมภาษณ์เกี่ยวกับการจัดซื้อยารวมภายใต้ระบบหลักประกันสุขภาพแห่งชาติว่า ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุขในฐานะประธานคณะกรรมการหลักประกันสุขภาพแห่งชาติ ได้แต่งตั้งคณะกรรมการจัดซื้อยารวม โดยมีปลัดกระทรวงสาธารณสุขเป็นประธาน มีเลขาร่วมจากสปสช. กระทรวงสาธารณสุข และโรงพยาบาลราชวิถี และมีคณะกรรมการมาจากหลายภาคส่วน อาทิ สปสช. กลาโหม โรงเรียนแพทย์ ภาคประชาชน ตัวแทนผู้ติดเชื้อ เป็นต้น
นายแพทย์สมศักดิ์กล่าวต่อว่า จากการประชุมคณะกรรมการฯ เมื่อวานนี้ (11 กันยายน 2560) ได้หารือปัญหาที่เกิดขึ้นในช่วงรอยต่อของคณะกรรมการจัดซื้อยาชุดเดิมกับคณะกรรมการชุดใหม่ คือ ปัญหาการขาดยาสําหรับผู้ป่วยเอชไอวี ทั้งนี้ สาเหตุมาจากบริษัทผู้ผลิตไม่ได้ส่งยาบางตัวทําให้ไม่มียาส่งหน่วยบริการ ดังนั้นเพื่อให้การบริหารจัดการเรื่องการจัดซื้อยารวมภายใต้ระบบหลักประกันสุขภาพแห่งชาติเป็นไปอย่างคล่องตัว ไม่มีปัญหาการขาดส่งยาในอนาคต คณะกรรมการฯ จึงได้มีมติให้ตั้งคณะทํางานขึ้นมา 3 ชุด ประกอบด้วย 1.คณะทํางานชุดต่อรองราคา มีรองปลัดกระทรวงสาธารณสุขเป็นประธาน 2.คณะทํางานชุดตรวจรับยา มีโรงพยาบาลราชวิถีเป็นประธาน และ3.คณะทํางานชุดติดตามประเมินผล มีอธิบดีกรมการแพทย์เป็นประธาน โดยในส่วนของคณะทํางานทั้ง 3 ชุด มีตัวแทนจากทุกภาคส่วนที่เกี่ยวข้อง เพื่อร่วมกันวางแนวทางการจัดซื้อยารวมภายใต้ระบบหลักประกันสุขภาพแห่งชาติให้ดีขึ้น และมีกลไกสํารองป้องกันปัญหายาขาด
“เราให้ความสําคัญกับคณะทํางานชุดติดตามประเมินผลมาก เพราะทําหน้าที่ประเมิน วางแผน ป้องกัน แก้ไขปัญหา จะมีกลไกรองรับยา วัคซีนที่ขาด รวมทั้งมีกลไกสํารองป้องกันไม่ให้ยา วัคซีนขาด อาทิ การมีบริษัทส่งยาสํารอง ซึ่งจากการประชุมเมื่อวาน ตัวแทนภาคประชาชน เอ็นจีโอ ตัวแทนผู้ป่วย (คุณนิมิต เทียนอุดม คุณยุพดี ศิริสินสุข) เห็นพ้องกับกลไกวิธีการแก้ปัญหาดังกล่าว สําหรับเรื่องส่วนลด 5 เปอร์เซ็นต์จากบริษัทยานั้น คณะกรรมการได้มีมติให้นําส่วนลดดังกล่าวกลับมาเป็นตัวยา เพื่อให้มียาสําหรับให้บริการประชาชนจํานวนมากขึ้นในราคาเท่าเดิม” นายแพทย์สมศักดิ์กล่าว
รัฐบาลไทย-ข่าวทำเนียบรัฐบาล-ออมสิน ขยายระยะเวลาปิดทำการสาขาจนถึงวันที่ 30 มี.ค.63 สามารถใช้บริการผ่าน MyMo / ช่องทางอิเล็กทรอนิกส์ได้ 24 ชั่วโมง [กระทรวงการคลัง]
วันเสาร์ที่ 28 มีนาคม 2563
ออมสิน ขยายระยะเวลาปิดทําการสาขาจนถึงวันที่ 30 มี.ค.63 สามารถใช้บริการผ่าน MyMo / ช่องทางอิเล็กทรอนิกส์ได้ 24 ชั่วโมง [กระทรวงการคลัง]
ตามที่เกิดเหตุการณ์ประชาชนเดินทางมาใช้บริการธนาคารออมสินเป็นจํานวนมากในช่วงวันที่ 26-27 มีนาคม 2563 ซึ่งเกิดจากความเข้าใจคลาดเคลื่อนในการขอรับเงินช่วยเหลือชดเชยรายได้ของผู้ที่ได้รับผลกระทบจากการแพร่ระบาดของเชื้อไวรัสโคโรนา (COVID-19) จํานวน 5,000 บาท
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่เกิดเหตุการณ์ประชาชนเดินทางมาใช้บริการธนาคารออมสินเป็นจํานวนมากในช่วงวันที่ 26-27 มีนาคม 2563 ซึ่งเกิดจากความเข้าใจคลาดเคลื่อนในการขอรับเงินช่วยเหลือชดเชยรายได้ของผู้ที่ได้รับผลกระทบจากการแพร่ระบาดของเชื้อไวรัสโคโรนา (COVID-19) จํานวน 5,000 บาท แม้ว่าธนาคารฯ จะใช้มาตรการด้านความปลอดภัยตามหลัก Social Distancing ของกระทรวงสาธารณสุขในการรับมือ แต่ประชาชนที่มามีจํานวนมากจนแออัดพื้นที่สาขา ทําให้เกิดความสุ่มเสี่ยงต่อการแพร่ระบาดของเชื้อไวรัสโคโรนา (COVID-19)
ดังนั้น เพื่อไม่ให้เกิดเหตุการณ์ดังกล่าว และด้วยความห่วงใยในความปลอดภัยรวมถึงเพื่อป้องกันการแพร่ระบาดของเชื้อไวรัสโคโรนา COVID-19 ธนาคารออมสินจึงประกาศปิดให้บริการสาขาทุกแห่งทั่วประเทศเพิ่มเติมอีก 1 วัน ในวันจันทร์ที่ 30 มีนาคม 2563 จากที่ปิดให้บริการแล้ว 2 วัน เมื่อวันที่ 28-29 มีนาคม 2563 ทั้งนี้ ลูกค้าของธนาคารออมสินสามารถใช้บริการผ่าน Mobile Banking on MyMo ของธนาคารออมสิน และช่องทางอิเล็กทรอนิกส์อื่นๆ ของธนาคารฯ ได้ตลอด 24 ชั่วโมง โดยธนาคารฯ ขออภัยในความไม่สะดวกมา ณ ที่นี้
อย่างไรก็ตาม สําหรับการลงทะเบียนเพื่อขอรับเงินช่วยเหลือชดเชยรายได้ของผู้ที่ได้รับผลกระทบฯ จํานวน 5,000 บาท นั้น ธนาคารฯ ขอย้ําถึงหลักความปลอดภัย “3 ไม่” คือ 1.ไม่ต้องมาธนาคาร เพราะธนาคารไม่ใช่ช่องทางการลงทะเบียน สามารถลงทะเบียนออนไลน์ได้ที่บ้านโดยไม่มีกําหนดปิด ผ่านเว็บไซต์ www.เราไม่ทิ้งกัน.com เท่านั้น 2.ไม่ต้องเปิดบัญชีใหม่ โดยใช้บัญชีธนาคารเดิมที่มีอยู่แล้วบัญชีใดก็ได้ และ 3.ไม่ต้องมารับเงินที่ธนาคาร เพราะจะได้รับเงินโอนเข้าบัญชีพร้อมเพย์หรือบัญชีที่ได้แจ้งในการลงทะเบียนไว้
รัฐบาลไทย-ข่าวทำเนียบรัฐบาล- สินเชื่อโครงการบ้าน ธอส. เราไม่ทิ้งกัน ดอกเบี้ย 1.99% ต่อปี คงที่ 2 ปีแรก [กระทรวงการคลัง]
วันพุธที่ 10 มิถุนายน 2563
สินเชื่อโครงการบ้าน ธอส. เราไม่ทิ้งกัน ดอกเบี้ย 1.99% ต่อปี คงที่ 2 ปีแรก [กระทรวงการคลัง]
ธนาคารอาคารสงเคราะห์ (ธอส.) เตรียมวงเงิน 20,000 ล้านบาท จัดทําผลิตภัณฑ์สินเชื่อ “โครงการบ้าน ธอส. เราไม่ทิ้งกัน” อัตราดอกเบี้ย 1.99% ต่อปี คงที่นานถึง 2 ปีแรก ปีที่ 3 อัตราดอกเบี้ย 3.75% ต่อปี ปีที่ 4 อัตราดอกเบี้ย MRR-2% ต่อปี
ธนาคารอาคารสงเคราะห์ (ธอส.) สนับสนุนนโยบายรัฐบาลร่วมฟื้นฟูเศรษฐกิจ สร้างโอกาสให้ผู้ที่ได้รับผลกระทบจากการแพร่ระบาดของไวรัสโควิด-19 ได้มีบ้าน เตรียมวงเงิน 20,000 ล้านบาท จัดทําผลิตภัณฑ์สินเชื่อ “โครงการบ้าน ธอส. เราไม่ทิ้งกัน” อัตราดอกเบี้ย 1.99% ต่อปี คงที่นานถึง 2 ปีแรก ปีที่ 3 อัตราดอกเบี้ย 3.75% ต่อปี ปีที่ 4 อัตราดอกเบี้ย MRR-2% ต่อปี (ปัจจุบันอัตราดอกเบี้ย MRR ธอส.เท่ากับ 6.150% ต่อปี) หลังจากนั้นอัตราดอกเบี้ยเป็นไปตามที่ธนาคารกําหนด ให้กู้สําหรับบุคคลในครอบครัวของประชาชนที่ได้รับสิทธิ์ตามโครงการเราไม่ทิ้งกันของรัฐบาล(มาตรการเงินเยียวยา 5,000 บาท) หรือบุคคลในครอบครัวของลูกค้า ธอส. ที่ลงทะเบียนแจ้งความประสงค์เข้าร่วมมาตรการบรรเทาผลกระทบจากปัญหาโควิด-19 ทั้ง 10 มาตรการ วงเงิน ให้กู้ไม่เกิน 3 ล้านบาทต่อหลักประกัน เพื่อซื้อ ปลูกสร้าง ต่อเติม ขยาย ซ่อมแซม และซื้ออุปกรณ์หรือสิ่งอํานวยความสะดวกเพื่อประโยชน์ในการอยู่อาศัย พิเศษ!! ธนาคารยกเว้นค่าธรรมเนียมการยื่นกู้ และคิดค่าประเมินราคาหลักประกันอัตราพิเศษ ผ่อนชําระได้นานสูงสุด 40 ปี ยื่นคําขอกู้และทํานิติกรรมภายในวันที่ 30 ธันวาคม 2563 หรือภายใต้กรอบวงเงินที่ธนาคารกําหนด สอบถามรายละเอียดเพิ่มเติมที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงมหาดไทย มอบนโยบายการบริหารจัดการเชิงยุทธศาสตร์นำกรุงเทพฯ สู่มหานครแห่งเอเชีย แก่สภากรุงเทพมหานคร
วันพฤหัสบดีที่ 22 กุมภาพันธ์ 2561
รัฐมนตรีช่วยว่าการกระทรวงมหาดไทย มอบนโยบายการบริหารจัดการเชิงยุทธศาสตร์นํากรุงเทพฯ สู่มหานครแห่งเอเชีย แก่สภากรุงเทพมหานคร
รัฐมนตรีช่วยว่าการกระทรวงมหาดไทย มอบนโยบายการบริหารจัดการเชิงยุทธศาสตร์นํากรุงเทพฯ สู่มหานครแห่งเอเชีย แก่สภากรุงเทพมหานคร
วันนี้ (22 ก.พ.61) เวลา 09:00 น. ณ โรงแรมรามาการ์เด้นส์ เขตหลักสี่ กรุงเทพมหานคร นายสุธี มากบุญ รัฐมนตรีช่วยว่าการกระทรวงมหาดไทย เป็นประธานเปิดโครงการสัมมนาเพื่อจัดทํายุทธศาสตร์สภากรุงเทพมหานคร และบรรยายในหัวข้อ “การพัฒนาองค์กรปกครองส่วนท้องถิ่นตามแนวทางแผนการปฏิรูปประเทศ” โดยมี สมาชิกสภากรุงเทพมหานคร ข้าราชการกรุงเทพมหานคร ผู้แทนชุมชนในพื้นที่ 50 เขต และผู้แทนองค์กรปกครองส่วนท้องถิ่นจังหวัดปริมณฑล เข้าร่วมแลกเปลี่ยนความคิดเห็นเพื่อใช้เป็นแนวทางในการจัดทํายุทธศาสตร์ของสภากรุงเทพมหานครต่อไป
รัฐมนตรีช่วยว่าการกระทรวงมหาดไทย กล่าวขอบคุณกรุงเทพมหานครที่ได้สนับสนุนงานตามนโยบายรัฐบาลและดําเนินการตามอํานาจหน้าที่ของกรุงเทพมหานครมาโดยตลอด ไม่ว่าจะเป็นการจัดพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร การปรับปรุงภูมิทัศน์ การจัดระเบียบทางเดินเท้าและคูคลอง การป้องกันและแก้ไขปัญหาอุทกภัยในพื้นที่กรุงเทพมหานครอย่างเต็มความสามารถ และได้มอบนโยบายในการจัดทํายุทธศาสตร์ของสภากรุงเทพมหานครต้องเป็นไปในทิศทางเดียวกับยุทธศาสตร์ชาติ แผนพัฒนาเศรษฐกิจและสังคมแห่งชาติฉบับที่ 12 แผนการปฏิรูปประเทศทั้ง 11 ด้าน ซึ่งมีความเกี่ยวข้องกับกรุงเทพมหานครทั้งในทางตรงและทางอ้อม นอกจากนี้ ในปัจจุบันรัฐบาลมีแนวทางการพัฒนาพื้นที่โดยแบ่งเป็น 6 ภาค 18 กลุ่มจังหวัด แม้ว่ากรุงเทพมหานครจะเป็นองค์กรปกครองส่วนท้องถิ่นรูปแบบพิเศษที่ไม่ได้รวมอยู่ในการจัดวางพื้นที่ดังกล่าว แต่การทํางานของกรุงเทพมหานครต้องประสานสอดคล้องกับพื้นที่อื่นๆ โดยเฉพาะอย่างยิ่งจังหวัดปริมณฑลอย่างใกล้ชิด เนื่องจากความท้าทายของกรุงเทพมหานครในปัจจุบันและอนาคต คือ การตอบสนองต่อสภาพปัญหาที่มีความสลับซับซ้อนและคาบเกี่ยวหลายพื้นที่ เช่น การบริหารจัดการน้ําต้องร่วมกันดําเนินการอย่างใกล้ชิด ไม่สามารถดําเนินการโดยลําพังได้
สุดท้าย รัฐมนตรีช่วยว่าการกระทรวงมหาดไทย กล่าวเพิ่มเติมว่า ขอให้สภากรุงเทพมหานครช่วยกันคิดว่าโครงสร้างการบริหารงานภายในกรุงเทพมหานครจะกระจายอํานาจหน้าที่ความรับผิด-รับชอบ และทรัพยากรทางการบริหารไปให้สํานักงานเขตทั้ง 50 แห่ง เพื่อตอบสนองความต้องการของประชาชนได้อย่างไร ตลอดจนการพัฒนาสมรรถนะของบุคลากรกรุงเทพมหานครให้ทันต่อการเปลี่ยนแปลง ยึดถือหลักธรรมาภิบาล และเน้นย้ําให้สภากรุงเทพมหานคร และผู้บริหารกรุงเทพมหานครใช้หลักการบริหารเชิงยุทธศาสตร์ เพื่อมุ่งสู่วิสัยทัศน์ที่กรุงเทพมหานครวางไว้ว่าจะก้าวสู่การเป็น “มหานครแห่งเอเชีย” ใน พ.ศ. 2575.
ครั้งที่ 38/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-รัฐบาลเปิดช่องทางรับฟังเสียงประชาชน สายตรงไทยนิยม
วันพุธที่ 11 เมษายน 2561
รัฐบาลเปิดช่องทางรับฟังเสียงประชาชน สายตรงไทยนิยม
รัฐบาลเชิญชวนประชาชนติดตามเฟซบุ๊กสายตรงไทยนิยม
รัฐบาลเปิดช่องทางรับฟังเสียงประชาชน สายตรงไทยนิยม
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนติดตามเฟซบุ๊กสายตรงไทยนิยม ช่องทางใหม่ที่สามารถแจ้งข้อร้องเรียน หรือเสนอความคิดเห็นไปยังรัฐบาลได้โดยตรงตลอด 24 ชั่วโมง โดยข้อร้องเรียนและความคิดเห็นดังกล่าวจะถูกรวบรวมเป็นรายงานเสนอต่อนายกรัฐมนตรีอย่างต่อเนื่อง เพื่อให้สามารถกําหนดแนวทางช่วยเหลือและแก้ปัญหาต่าง ๆ ได้อย่างรวดเร็วและตรงจุด นอกจากนี้ ยังได้เปิดช่องทางเว็บไซต์ HotlinePM.go.th และโมบายแอพพลิเคชั่น HotlinePM เพื่อให้ประชาชนแจ้งปัญหาความเดือดร้อนได้สะดวกรวดเร็วทุกที่ทุกเวลา อย่างไรก็ตาม ประชาชนยังคงสามารถติดตามข่าวสารของรัฐบาลได้ที่เฟซบุ๊กไทยคู่ฟ้า และร้องเรียนผ่านศูนย์บริการข้อมูลภาครัฐ 1111 และสายด่วนศูนย์ดํารงธรรม 1567 ได้เช่นเดิมอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-แผนฟื้นฟูเยียวยาเกษตรกร ผู้ประสบภัยฝนทิ้งช่วงและอุทกภัย ปี 2562
วันพุธที่ 4 มีนาคม 2563
แผนฟื้นฟูเยียวยาเกษตรกร ผู้ประสบภัยฝนทิ้งช่วงและอุทกภัย ปี 2562
วันพุธที่ 4 มีนาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. อนุมัติแผนฟื้นฟูเยียวยาเกษตรกรผู้ประสบภัยฝนทิ้งช่วงและอุทกภัย ปี 2562 วงเงิน 3,120 ล้านบาท เพื่อดูแลเกษตรกรในพื้นที่ฝนทิ้งช่วงและอุทกภัย ปี 2562 ต่อเนื่องหลังจากเยียวยาเกษตรกร ประกอบด้วย โครงการส่งเสริมการปลูกพืชใช้น้ําน้อย เช่น ข้าวโพดเลี้ยงสัตว์ ถั่วเขียว โครงการรักษาระดับปริมาณและคุณภาพข้าวปี 2563/2564 โครงการพัฒนาเสริมทางเลือกอาชีพด้านประมง เช่น เลี้ยงปลานิลแปลงเพศในบ่อดิน และโครงการส่งเสริมการเลี้ยงสัตว์ปีก สนับสนุนเงินเพื่อให้เกษตรกรซื้อพันธุ์ไก่ไข่ เป็ดไข่และค่าวัสดุ สําหรับเกษตรกรที่เข้าร่วมโครงการมีสิทธิ์เลือกได้ 1 โครงการ ครอบคลุมระยะเวลาดําเนินการตั้งแต่เดือน ต.ค. 62 – ก.ย. 63
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ. แนะประชาชนช่วงค่าฝุ่นสูง งดกิจกรรมกลางแจ้ง
วันจันทร์ที่ 30 กันยายน 2562
สธ. แนะประชาชนช่วงค่าฝุ่นสูง งดกิจกรรมกลางแจ้ง
กระทรวงสาธารณสุข แนะประชาชนติดตามสถานการณ์ฝุ่นละอองขนาดเล็ก จากแอปพลิเคชัน  Air4Thai หรือเพจ “คนรักอนามัย ใส่ใจอากาศ PM2.5” ในพื้นที่ค่าฝุ่นเกินมาตรฐาน สีเหลืองให้เลี่ยง สีส้มให้ลด สีแดงให้งด ทํากิจกรรมหรือออกกําลังกายกลางแจ้ง
วันนี้ (30 กันยายน 2562) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ขณะนี้สภาพอากาศพื้นที่กรุงเทพมหานครและปริมลฑล พบมีปริมาณค่าฝุ่นละอองขนาดเล็ก PM2.5 เกินค่ามาตรฐาน ในบางช่วงเวลาและบางวัน ขอให้ประชาชนติดตามสถานการณ์อย่างใกล้ชิดจากแอปพลิเคชัน Air4Thai (แอร์ ฟอร์ ไทย) เพจ “คนรักอนามัยใส่ใจอากาศ PM2.5” หากพบมีการแจ้งเตือนค่าฝุ่นอยู่ในพื้นที่ “สีเหลือง” ให้เลี่ยง “สีส้ม” ให้ลด “สีแดง” ให้งด ทํากิจกรรมหรือออกกําลังกายกลางแจ้ง สวมหน้ากากอนามัยเมื่อต้องออกนอกอาคาร ลดกิจกรรมที่ทําให้เกิดฝุ่นในบ้าน เช่น กวาด/เผาขยะ จุดธูป และให้จัดทําห้องสะอาดในบ้าน ปิดประตูหน้าต่างให้มิดชิด เช็ดถูทําความสะอาด สําหรับกลุ่มอาชีพที่ต้องทํางานกลางแจ้ง เช่น ตํารวจจราจร แม่ค้าแผงลอยริมทางเดิน วินมอเตอร์ไซด์ ต้องสวมหน้ากากอนามัยขณะทํางาน ดื่มน้ําสะอาดบ่อยๆ วันละ 6-8 แก้ว สังเกตอาการหากผิดปกติ ไอบ่อย หายใจผิดปกติ แน่นหน้าอกรีบไปพบแพทย์
“ขอให้โรงพยาบาลที่อยู่ในพื้นที่ติดตามสถานการณ์ฝุ่น PM2.5 ทุกวัน หากพบฝุ่นมีความหนาแน่นสูงขอให้เปิดคลินิกมลพิษในโรงพยาบาล ประสานหน่วยงานในพื้นที่ออกให้ความรู้ประชาชน แจกหน้ากากอนามัยในกลุ่มเสี่ยง เช่น ผู้สูงอายุ เด็กเล็ก ผู้ป่วยโรคระบบทางเดินหายใจ และเฝ้าระวังการเจ็บป่วยใน 4 กลุ่มโรค ได้แก่ โรคระบบทางเดินหายใจ ระบบหัวใจและหลอดเลือด ระบบผิวหนัง และระบบตา” นายแพทย์สุขุมกล่าว
********************************* 30 กันยายน 2562
รัฐบาลไทย-ข่าวทำเนียบรัฐบาล-รัฐมนตรีเกษตรฯ ติดตามความคืบหน้า การใช้ยางพาราในการดำเนินโครงการของส่วนราชการ พร้อมสนับสนุนการทำถนนยางพาราดินซีเมนต์
วันศุกร์ที่ 24 พฤศจิกายน 2560
รัฐมนตรีเกษตรฯ ติดตามความคืบหน้า การใช้ยางพาราในการดําเนินโครงการของส่วนราชการ พร้อมสนับสนุนการทําถนนยางพาราดินซีเมนต์
รัฐมนตรีเกษตรฯ ติดตามความคืบหน้า การใช้ยางพาราในการดําเนินโครงการของส่วนราชการ พร้อมสนับสนุนการทําถนนยางพาราดินซีเมนต์ เพิ่มปริมาณการใช้ถึง 12 ตัน
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการประชุมติดตามความคืบหน้า การใช้ยางพาราในการดําเนินโครงการของส่วนราชการ ปี 2560 ว่า พลเอกประยุทธ์ จันทร์โอชา นายกรัฐมนตรี ได้มีข้อสั่งการให้ทุกหน่วยงานสนับสนุนการใช้ยางภายในประเทศ เนื่องจากที่ผ่านมา หลายหน่วยงานมีความต้องการจะใช้ยางภายในประเทศ แต่ไม่สามารถดําเนินการได้ เนื่องจากมีปัญหาเรื่องของมาตรฐาน การจัดซื้อ จึงไม่สามารถดําเนินการได้ ขณะเดียวกันแต่ละหน่วยงานไม่ได้ตั้งงบประมาณรองรับไว้ จึงจําเป็นต้องการมีการจัดประชุมในครั้งนี้ เพื่อทบทวนหารือร่วมกัน ทั้งนี้ได้มีการสรุปการใช้ยางในหน่วยงานภาครัฐ ปีงบประมาณ 2560 (ข้อมูล ณ วันที่ 7 ก.ค. 60) ซึ่งมีจํานวน 9 หน่วยงานยื่นความจํานงใช้ยางพารา ได้แก่ 1. กระทรวงเกษตรและสหกรณ์ 2. กระทรวงกลาโหม 3. กระทรวงคมนาคม 4. กระทรวงศึกษาธิการ 5. กระทรวงทรัพยากรธรรมชาติและสิ่งแวดล้อม 6. กระทรวงสาธารณสุข 7. กระทรวงท่องเที่ยวและกีฬา 8. กระทรวงมหาดไทย และ 9. กรุงเทพมหานคร มีการใช้ยางพารา รวมปริมาณน้ํายางข้น 22,321.54 ตัน และยางแห้ง 2,952.66 ตัน (จากเดิม น้ํายางข้น 20,964.8009 ตัน ยางแห้ง 3,512.0781 ตัน ณ วันที่ 29 มิ.ย. 60) รวมเงินงบประมาณทั้งสิ้น 16,925,626,588.57 บาท
สําหรับปี 2561 มี 5 หน่วยงานที่ยื่นความจํานงใช้ยางพารา ได้แก่ 1. กระทรวงเกษตรและสหกรณ์ 2. กระทรวงกลาโหม 3. กระทรวงคมนาคม 4. กระทรวงทรัพยากรธรรมชาติและสิ่งแวะล้อม และ 5 กรุงเทพมหานคร อย่างไรก็ตาม ได้สั่งการเพิ่มเติมให้หน่วยงานอื่นๆ ดําเนินการเพิ่มมากขึ้น พร้อมทั้งตั้งงบประมาณโดยใช้งบปกติของแต่ละหน่วยงาน และแจ้งข้อมูลภายในวันศุกร์หน้า ต่อไป
“นอกจากนี้ ในระยะยาวได้สั่งการให้นําเอาเรื่องถนนยางพาราดินซีเมนต์ไปศึกษาในทุกหน่วยงานที่จะเกี่ยวข้องกับการทําถนน เพราะถนนดินซีเมนต์นี้จะนําไปใช้ในเรื่องของการทําซับเบส คือส่วนของด้านล่างของตัวชั้น ไม่ใช่ชั้นผิวถนน ซึ่งทุกผิวถนนสามารถใช้ซับเบสนี้ได้ เพราะสามารถเพิ่มปริมาณได้ถึง 12 ตัน นอกจากนี้ กรมชลประทานได้ดําเนินการทดสอบแล้ว 6 เดือนผลการทดสอบใช้ได้ถึง 18 ตัน ต่อ 1 กิโลเมตร”พลเอกฉัตรชัย กล่าว
ดร. ธีธัช สุขสะอาด ผู้ว่าการการยางแห่งประเทศไทย กล่าวเพิ่มเติม สําหรับรายการพิจารณาชนิดของผลิตภัณฑ์ยางที่นํามาใช้ในการดําเนินโครงการของส่วนราชการ มีทั้งสิ้น 23 รายการ อาทิ ถุงฝายยาง แผ่นยางรองคอสะพาน ยางกันชนท่าเรือ ท่อยางดูดน้ําและส่งน้ํา แผ่นยางซึม ยางขวางถนนจํากัดความเร็ว ยางปูพื้น ยางปูพื้นลู่วิ่งลานกรีฑา เป็นต้น ซึ่งผลิตภัณฑ์ดังกล่าว มีมอก.แล้วทั้งสิ้น 22 รายการ และมี มอก.พร้อมราคากลางสํานักงบประมาณ จํานวน 1 รายการ รวมทั้งยังไม่มีมอก. 1 รายการ
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมช.มนัญญา นำทีมปล่อยพันธุ์ปลา 4 สายพันธุ์  เพื่อเพิ่มปริมาณสัตว์น้ำ และฟื้นฟูทรัพยากรสัตว์น้ำในลุ่มน้ำสะแกกรัง
วันศุกร์ที่ 7 สิงหาคม 2563
รมช.มนัญญา นําทีมปล่อยพันธุ์ปลา 4 สายพันธุ์  เพื่อเพิ่มปริมาณสัตว์น้ํา และฟื้นฟูทรัพยากรสัตว์น้ําในลุ่มน้ําสะแกกรัง
รมช.มนัญญา นําทีมปล่อยพันธุ์ปลา 4 สายพันธุ์  เพื่อเพิ่มปริมาณสัตว์น้ํา และฟื้นฟูทรัพยากรสัตว์น้ําในลุ่มน้ําสะแกกรัง
รมช.มนัญญา นําทีมปล่อยพันธุ์ปลา 4 สายพันธุ์ เพื่อเพิ่มปริมาณสัตว์น้ํา และฟื้นฟูทรัพยากรสัตว์น้ําในลุ่มน้ําสะแกกรัง
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานในพิธีปล่อยพันธุ์ปลาสู่ลุ่มน้ําสะแกกรัง
ณ ลานสะแกกรัง จังหวัดอุทัยธานี ในวันที่ 7 สิงหาคม 2563 โดยมีนายเจเศรษฐ์ ไทยเศรษฐ์ สมาชิกสภาผู้แทนราษฎรจังหวัดอุทัยธานี
นายพิเชษฐ์ วิริยะพาหะ อธิบดีกรมส่งเสริมสหกรณ์ และผู้บริหารกระทรวงเกษตรและสหกรณ์ ผู้บริหารส่วนจังหวัดอุทัยธานี หัวหน้าส่วนราชการ เกษตรกรและประชาชน ร่วมปล่อยปลาในครั้งนี้ด้วย โดยพันธุ์ปลาที่นํามาปล่อยมีทั้งหมด 4 สายพันธุ์ ได้แก่ ปลาแรด ปลาหมอ ปลาช่อน และปลาตะเพียนทอง เพื่อเป็นการเพิ่มปริมาณสัตว์น้ํา และฟื้นฟูทรัพยากรสัตว์น้ําในลุ่มน้ําสะแกกรังให้เพิ่มมากขึ้น โอกาสนี้ คณะยังได้เยี่ยมชมตลาดริมน้ําสะแกกรังและพบปะประชาชนที่มาร่วมกิจกรรมปล่อยพันธุ์ปลาอีกด้วย
รัฐบาลไทย-ข่าวทำเนียบรัฐบาล-กระทรวงยุติธรรม ประชุมเตรียมความพร้อมสำหรับการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๒๘ (The 28th Session of the Commission on Crime Prevention
วันอังคารที่ 19 มีนาคม 2562
กระทรวงยุติธรรม ประชุมเตรียมความพร้อมสําหรับการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๒๘ (The 28th Session of the Commission on Crime Prevention
กระทรวงยุติธรรม ประชุมเตรียมความพร้อมสําหรับการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๒๘ (The 28th Session of the Commission on Crime Prevention and Criminal Justice – CCPCJ)
ในวันจันทร์ที่ ๑๘ มีนาคม ๒๕๖๒ เวลา ๑๓.๓๐ น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายวิทยา สุริยะวงค์ รองปลัดกระทรวงยุติธรรม เป็นประธานการประชุมเตรียมการสําหรับการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๒๘ โดยมีผู้แทนจากหน่วยงานในสังกัดกระทรวงยุติธรรม สถาบันเพื่อการยุติธรรมแห่งประเทศไทย (TIJ) และกระทรวงการต่างประเทศ เข้าร่วมฯ ในการนี้ ที่ประชุมได้พิจารณาในประเด็นด้านสารัตถะต่างๆ เพื่อกําหนดท่าทีกระทรวงยุติธรรม และประเด็นที่อาจหยิบยกเพื่อจัดทําเป็นถ้อยแถลงสําหรับการประชุม CCPJ สมัยที่ ๒๘ โดยหัวข้อการอภิปรายหลัก คือ หน้าที่ของกระบวนการยุติธรรมทางอาญาที่มีประสิทธิภาพ เป็นธรรม มีมนุษยธรรม และน่าเชื่อถือ ในการป้องกันและต่อต้านอาชญากรรมที่มีสาเหตุจากการขาดความอดทนอดกลั้น หรือการเลือกปฏิบัติใดๆ (The responsibility of effective, fair, humane and accountable criminal justice systems in preventing and countering crime motivated by intolerance or discrimination of any kind) รวมทั้งพิจารณาการเสนอร่างข้อมติในการประชุม CCPCJ สมัยที่ ๒๘ การจัดกิจกรรมคู่ขนาน (Side Event) และการจัดนิทรรศการ (Exhibition) ของประเทศไทย และทราบเกี่ยวกับองค์ประกอบคณะผู้แทนกระทรวงยุติธรรม ซึ่งการประชุม CCPCJ สมัยที่ ๒๘ มีกําหนดจัดขึ้นระหว่างวันที่ ๒๐ - ๒๔ พฤษภาคม ๒๕๖๒ ณ ศูนย์ประชุมสหประชาชาติ กรุงเวียนนา สาธารณรัฐออสเตรีย